Lillehammer Filmklubb

Lillehammer Filmklubb er en studentdrevet filmklubb som drives i Lillehammer. Klubben er en av Norges eldste og startet opp i 1962. Etter periodevis inaktivitet gjennom årene startet klubben opp igjen høsten 2010, og har nå faste visninger annenhver uke ved Lillehammer kino, i tillegg til å arrangere større spesielle arrangementer. Ukene det ikke er filmvisning blir det holdt en TV- og filmquiz på Paddy's Irish Bar. Tidligere har quizen også blitt holdt på Café Stift og Felix Pub & Scene. Filmklubben mottar støtte fra studentutvalget ved Høgskolen i Lillehammer, Lillehammer Studentsamfunn og ligger under Norsk filmklubbforbund. Filmklubben har blant annet hatt samarbeid med Norsk Litteraturfestival og Amandusfestivalen. I 2015 ble Klubben kåret til Årets filmklubb av Norsk Filmklubbforbund.

Referanser

Eksterne lenker 
 Filmklubbens offisielle hjemmeside 
Film